
Belsőégésű motor szívórendszerének optimalizálása

Tudományos munkánk egy Formula Student versenyautó szívórendszerének optimalizálása volt. Először a jelenlegi szívórendszer visszamodellezését kellett megoldani az un. Reverse Engineering –fordított mérnöki tevékenység- módszerrel. Ez a térbeli szkennelési és felületillesztési folyamatokat foglalja magában. A szívórendszer CFD –áramlástani- szimuláció lefuttatásához meghatározásra került az áramlási tér, illetve a motorszimulációs program által meghatározott peremfeltételek, bemenő/kimenő paraméterek . A jelenlegi Airbox áramlástani szimuláció eredményeit kiértékelve elkezdődött az új felületmodell megalkotása, amelyet matematikai számítások és további CFD szimulációk iterációi követtek. A végleges modell megalkotása után a gyártási művelet következett.



